stanford-oval/wikipedia huggingface dataset:
פסק דין פילרטיגה נגד פנייה-איראלה
פסק הדין בבית המשפט לערעורים > טענות התובעים

תביעתה של פילרטיגה נשענה על הסמכות של בתי המשפט המחוזיים מתוקף חוק נזקי זרים (Alien Tort Statute (ATS. חוק זה קובע שלבתי המשפט המחוזיים תהא סמכות שיפוט מיוחדת על כל עוולה נזיקית כלפי אדם שאינו אזרח או תושב של ארצות הברית, אם זו הפרה של המשפט הבינלאומי המנהגי. פילרטיגה הציגה תצהירים של מומחים למשפט בינלאומי אשר מאשרים את קיומו של מנהג בינלאומי בדבר האיסור על עינויים. משמעות הדבר שהאיסור על העינויים, לרבות החובה להעמיד לדין בגין עינויים, מחייב את כל מדינות העולם, גם אם אינן צד לאמנה הקובעת זאת.
משפחת פלרטיגה טענה שמערכת המשפט בפרגוואי לא יכולה לספק את הצדק והסעד שהם מבקשים ולכן דחייתה בארצות הברית והחזרתה של התביעה לפרגוואי תהיה חסרת תועלת.
פסק הדין בבית המשפט לערעורים > טענות הנתבע

הנתבע פנייה-איראלה, ביקש לבטל על התביעה משני טעמים:
חוסר סמכות השיפוט של בתי המשפט האמריקאים בתיק, שכן שני הצדדים אזרחי פרגוואי והעוולה התרחשה במדינת המוצא שלהם.
תצהיר מצד פרקליט פרגוואי, חוזה אמיליו גרוסטיאגה, שטען שהתיק צריך לחזור לדיון בפרגוואי והצהיר כי מסגרת החוק הפרגוואי יכולה לספק סעד מלא ומדויק עבור התביעה הנ"ל.
פסק הדין בבית המשפט לערעורים > החלטת בית המשפט

בית המשפט לערעורים של ארצות הברית הפך את החלטת בית המשפט המחוזי ופסק לטובת משפחת פילרטיגה פיצויים בסך 10,000,000 דולרים.
ראשית, בית המשפט טען כי חוק נזקי זרים אכן מקנה סמכות השיפוט לבתי המשפט הפדרליים בגין תביעה בין שני אנשים שאינם אזרחי ארצות הברית, משום שהמשפט המנהגי נכלל בתחום השיפוט הפדרלי. שנית, בית המשפט קבע כי המשפט המנהגי המודרני אוסר על עינויים בחסות המדינה. בית המשפט הסתמך על מסמכים בינלאומיים, כגון האמנה נגד עינויים וההצהרה האוניברסלית בדבר זכויות האדם, ועל איסורים במשפט הפנימי של מדינות, כדי לקבוע שישנו איסור מנהגי על עינויים.
אחד משופטי המותב ביקש לסייג את הקביעה בכך שאין לפרש את פסק הדין כמאשר סמכות שיפוט לגבי כל הנורמות הבינלאומיות בדבר זכויות אדם.
לאחר פסק הדין

פנייה-איראלה לא שילם את הפיצויים שנפסקו למשפחת פילרטיגה. אולם פסק הדין פרץ דרך להגשת תביעות נזיקין בארצות הברית עבור אזרחי מדינות זרות שלא יכלו לקבל צדק וסעד במדינותיהן, זהו פסק-דין מהפכני וחשוב שמאז שימש בעשרות מקרים, כגון סוסה נגד אלוורז-מצ'איין (2004).
התיק זכה להד תקשורתי נרחב וסיפורה של משפחת פילרטיגה עובד לסרט קולנוע בשנת 1991 בשם "מלחמה של איש אחד" בכיכובו של אנתוני הופקינס.
ראו גם

זכויות האדם
משפט בינלאומי פומבי
עינויים
ההכרזה לכל באי עולם בדבר זכויות האדם
האמנה נגד עינויים
לקריאה נוספת

מאמר הדן בחוק ATS בהקשר פס"ד פילרטיגה
קישור לספר בנושא חואליטו פילרטיגו והמשפט נגד פנייה איראלה
ספר בהוצאות אוניברסיטת ייל: "Fulfilling the Promise of Filartiga: Litigating Human Rights Claims Against the Estate of Ferdinand Marcos Ralph G. Steinhardt"
הערות שוליים

↑  One Man's War, 1991-04-20, נבדק ב-2017-03-22
צביון לבן-רגליים

| צביון לבן-רגליים |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: פריים
תת־משפחה:: צביונים
סוג:: צביון
מין:: צביון לבן-רגליים
שם מדעי
 Cephalophus crusalbum ‏גרוב, 1978

צביון לבן-רגליים (שם מדעי: Cephalophus crusalbum), הוא מין אנטילופה קטנה בסוג צביון שבתת-משפחת הצביונים החי במערב-מרכז אפריקה. הוא תואר מדעית לראשונה בשנת 1978 על ידי הזואולוג פיטר גרב. מין זה היה מסווג עד לא מכבר כתת-מין של צביון אוגילבי, בשם המדעי "Cephalophus ogilbyi crusalbum", לצד תת-המין (המוכר לפי כמה מיונים כמין נפרד) - צביון ברוק. לאחר סיווג חדשני של הפרסתנים בשנת 2011 על ידי קולין גרובס, הצביון לבן-הרגליים נחשב כמין נפרד, אך עדיין מוכר יותר כתת-מין של צביון אוגילבי. תפוצתו של צביון לבן-רגליים מופרדת מצביון אוגילבי, והוא נחשב במצב טוב יחסית לעומתו.
מאפיינים

צבע פרוותו של המין הוא זהוב בהיר עד אדמוני, והאזור האחורי כהה יותר מהקדמי; הצוואר והגחון אפרפרים. לאורך הגב יש פס רחב ושחור ברוחב של 6.0-2.5 ס"מ. הפס מתחיל בכתפיים ומסתיים בעכוז, כשלקראת הסוף הוא הופך לצר ביותר עד שמסתיים ברוחב של ס"מ אחד בעוקץ הזנב. הזנב ברובו בצבע זהוב-אדמדם עם פס שחרחר דקיק בחלקו העליון, ושערות לבנות בחלקו התחתון; הוא מסתיים בציצת שיער עגלגלה וזהובה עם שערות באורך של 7.5 ס"מ. הרגליים של מין זה ארוכות יחסית אפילו בחלק הקדמי, והחלק התחתון שלהם בצבע לבן-אפרפר או בוהק המהווה סימן היכר בולט של המין. הצבע הלבן מתרחב לעיתים לבית השחי ולשוקיים. על הרגליים הקדמיות יש רצועות בצבע חום כהה, ובין הפרסות העליונות לתחתונות יש כתם שחור. הגרון והסנטר בצבע בהיר בדומה לרגליים. הראש בצבע כתמתם בהיר עם שילוב של אפרפר, כשהמצח בצבע חום כהה עד ערמוני, והלוע כהה. מעל העיניים יש עצמות בולטות בצבע אגוז כהה שנראות כ"גבות". על האוזניים ישנם שערות שחורות דלילות בצדדים החיצוניים, והצד הפנימי שלהם לבנבן. הנקבות גדולות במעט מהזכרים במידות גוף. הן לזכרים והן לנקבות יש קרניים, אך יש הבדל בולט באורכם. הקרניים של צביון לבן-רגליים הן הארוכות ביותר מתת-המינים של צביון אוגילבי. שאר מאפייני גופו דומים לצביון אוגילבי. 

מידות גוף של צביון לבן-רגליים:

גובה הכתפיים: כ-55 ס"מ. 

אורך הראש והגוף: 104-96 ס"מ. תועדו גם פרטים באורך של 145 ס"מ.

אורך קרני הזכר: 10.9-8.7 ס"מ.

אורך קרני הנקבה: כ-5 ס"מ.

אורך הזנב: 16-13 ס"מ.

משקל: עד 20 ק"ג.
צביון לבן-רגליים אנדמי למערב-מרכז אפריקה בעיקר בגבון ובאופן פחות ברפובליקה של קונגו. הוא מצוי במחוזות גבון הבאים: אסטואר, מויין-אוגוב, נגונייה, אוגובה-איבינדו, אואוגה-לולו, ואוגובה-מריטימה. בקונגו הוא מצוי במחוזות: קובט מערב וסאנגה. בית הגידול של המין הוא יער גשם טרופי-משווני, לרוב עם חופת יער סגורה. האקולוגיה שלו דומה לצביון אוגילבי.
צביון לבן-רגליים מסווג על ידי IUCN במצב השימור "קרוב לסיכון" (NT), בשל היותו עדיין נפוץ למדי בטווח ההיסטורי שלו, עם מגמת אוכלוסייה יציבה. הוא נמצא תחת איום פחות יותר משני תת-המינים האחרים של צביון אוגילבי, וכנראה ימשיך להיות קיים במספרים משמעותיים כל עוד הטווח של תפוצתו מיושב בדלילות על ידי בני אדם. עם כל זאת, התפשטות של יישובים בגבון וקונגו עשויה בסופו של דבר להפחית את מספריו ולהגביל אותו לאזורים מוגנים, כפארק הלאומי גמבה או הפארק הלאומי לופה ולהכללתו בקטגוריה מאוימת.
ראו גם

מידע מפורט יותר על האנטומיה והאקולוגיה של המין, ניתן לראות בערך על צביון אוגילבי.
הערות שוליים

| פריים |
| --- | --- | --- |
| ראמים | ראמים |  |
| דישון | דישון מקראי |        |
| ראם | ראם לבן • ראם הצבי • ראם ביסה • ראם סהרה • ראם שולי-אוזניים |        |
| אנטילופת סוס | אנטילופת סוס שחורה • אנטילופה סוסית קצרת-קרן |        |
| בובאלים | בובאלים |        |
| בובאל | בובאל איילי • בובאל הכף • בובאל ליכטנשטיין |        |
| גנו | גנו כחול • גנו שחור |        |
| דאמאליסק | דאמאליסק הסהר • דאמאליסק הצבי |        |
| הירולה | הירולה |        |
| אימפלים | אימפלים |        |
| אימפלה | אימפלה |        |
| צביונים | צביונים |        |
| צביון | צביון חום • צביון צהוב-גב • צביון זברה • צביון אדרס • צביון פיטרס • צביון הארווי • צביון ז'נטינק • צביון לבן-גחון  • צביון נטאל  • צביון שחור  • צביון שחור-חזית  • צביון אוגילבי  • צביון אדום  • צביון אבוט   • צביון וינס •  צביון לבן-רגליים |        |
| צביון גמדי | צביון כחול • צביון מקסוול • צביון וולטר |        |
| צביון סבכים | צביון סבכים |        |
| צבאי סוף | צבאי סוף |  |
| קובוס | קובוס המים • קובוס שחור-רגל • קובוס המשקפיים • קובוס הנילוס • קובוס וארדון |  |
| צבי סוף | צבי סוף מצוי • צבי סוף ההרים • צבי סוף הסוואנה |  |
| פלינים | פלינים |  |
| אנטילופה איילית | אנטילופה איילית |  |
| פאנטולופים | פאנטולופים |  |
| אנטילופה טיבטית | אנטילופה טיבטית |  |
| פרים • יעלים • צבאיים | פרים • יעלים • צבאיים |  |
קייט וייטהיל

| --- | --- |

 מידע אישי
 לידה:  10 בפברואר 1982 (בת 42) ריצ'מונד, ארצות הברית
 גובה:  1.7 מטרים
 עמדה:  מגן, בלם
קייט וייטהיל (נולדה כקטרין אן רודיק ב-10 בפברואר 1982) היא כדורגלנית אמריקאית המשחקת בקבוצת ניו ג'רזי ויילדקטס מהדבליו-ליג.
קריירה

רודיק נולדה בריצ'מונד, וירג'יניה, אבל גדלה בבירמינגהאם, אלבמה. היא התחילה לשחק כדורגל בגיל צעיר וכבר אז גרפה הרבה תהילה. היא למדה באוניברסיטת צפון קרוליינה בצ'אפ היל, אוניברסיטה שגידלה כדורגלנים גדולים, כמו מיה האם ואדי פופ.
הופעת הבכורה שלה בנבחרת ארצות הברית הייתה ב-6 ביולי 2000 נגד נבחרת איטליה. מאז ועד 2010 היא בהרכב של הנבחרת. היא שיחקה איתה בשתי אליפויות עולם בשנים 2003 ו-2007. כמו כן היא זכתה עם הנבחרם במדליית זהב באולימפיאדת 2004.  היא הבקיעה 11 שערים ב-134 הופעותיה בנבחרת.
היא שיחקה בקבוצת המכללה של צפון קרלוינה  וזכתה איתה ב-4 אליפויות מכללות של ארצות הברית. בהמשך בשנים 2009-2015 היא שיחקה גם בקבוצות מקצועיות בארצות הברית  בוושינגטון אלבמה ובוסטון. לאחר שפרשה ממשחק שימשה כעוזרת מאמן ואחר כך כמאמנת במספר קבוצות וב- 2021 הצטרפה לצוות האימון של האמורי איגלס כעוזרת המאמן.
לאחר שהפסיקה לשחק כדורגל מקצועי היא מונתה ב-2022 כיו"ר שותף של כבוד בוועדה שארגנה את מונדיאל הנשים.
היא זכתה בפרס הרמן.
בסוף שנת 2005, רודיק התחתנה ושם משפחתה השתנה לוייטהיל. את משחק הבכורה שלה עם השם החדש היא עשתה במאי 2006 נגד יפן .
הערות שוליים

↑  Catherine Whitehill, EMORY EAGLES
↑  John Caprez, Cat Whitehill Named Honorary Co-Chair of The World Games 2022, The World Games 2022 | Birmingham, USA, ‏2021-06-17 (באנגלית אמריקאית)
| נבחרת ארצות הברית – גביע העולם בכדורגל נשים 2003 (מקום שלישי) |
| --- | --- | --- |
|  1 סקארי •  2 ביוונס •  3 פירס •  4 רודיק •  5 רוברטס •  6 צ'סטיין •  7 בוקס •  8 מקמילן •  9 האם •  10 ואגנר •   11 פוודי •  12 פרלוו • 13 לילי •  14 פוסט • 15 סוברארו • 16 מילברט • 17 סלאטון • 18 מוליניקס • 19 האקלס • 20 וומבאק • מאמן: היינריקס |  1 סקארי •  2 ביוונס •  3 פירס •  4 רודיק •  5 רוברטס •  6 צ'סטיין •  7 בוקס •  8 מקמילן •  9 האם •  10 ואגנר •   11 פוודי •  12 פרלוו • 13 לילי •  14 פוסט • 15 סוברארו • 16 מילברט • 17 סלאטון • 18 מוליניקס • 19 האקלס • 20 וומבאק • מאמן: היינריקס | ארצות הברית |
| נבחרת ארצות הברית – גביע העולם בכדורגל נשים 2007 (מקום שלישי) |
| --- | --- | --- |
|  1 סקארי •  2 דאלמי •  3 ראמפון •  4 וייטהיל •  5 טארפלי •  6 קאיי •  7 בוקס •  8 אלרטסון •  9 או'ריילי •  10 ואגנר •   11 לויד •  12 אוסבורן • 13 לילי •  14 לופז • 15 מרקגראף • 16 האקלס • 17 צ'אלופני • 18 סולו • 19 ג'ובסון • 20 וומבאק • 21 ברנהארט • מאמן: ריאן |  1 סקארי •  2 דאלמי •  3 ראמפון •  4 וייטהיל •  5 טארפלי •  6 קאיי •  7 בוקס •  8 אלרטסון •  9 או'ריילי •  10 ואגנר •   11 לויד •  12 אוסבורן • 13 לילי •  14 לופז • 15 מרקגראף • 16 האקלס • 17 צ'אלופני • 18 סולו • 19 ג'ובסון • 20 וומבאק • 21 ברנהארט • מאמן: ריאן | ארצות הברית |
ערך זה הוא קצרמרבנושא כדורגלנים ובנושא ארצות הברית. אתם מוזמנים לתרום לוויקיפדיה ו.
קהילת יהודי סוקולוב פודלסקי

הקהילה היהודית בסוקולוב פודלסקי שבפולין התקיימה החל מ-1424 עד להשמדתה בשואה.
תולדות הקהילה > ראשית הקהילה

סיפור חייהם של האוכלוסייה היהודית בעיירה נמשך למעלה מ-700 שנים, בו התקיים אורח חיים יהודי. אותו אורח חיים יהודי היה זהה לקהילות רבות בעיירות נוספות ברחבי פולין.
סוקולוב רכשה את מעמדה כעיירה בשנת 1424, וכבר באותם ימים הייתה אוכלוסייה יהודית האזור. כמו בעיירות רבות בפולין, לאוכלוסיות היהודיות הייתה שפה, דת, ספרות, מוזיקה ואף חוקים משלהם.
בית הכנסת הראשון בסוקולוב נבנה בשנת 1650.
תולדות הקהילה > התפתחות הקהילה

עד שנת 1650 לא נמצא הרבה עדויות באשר לחיי הקהילה היהודית. בשנה זו היהודים קיבלו זכויות שונות להיות בעלי מקצוע כגון סוחרים ובעלי מלאכה, על ידי בוגוסלב ראדזיוויל, הבעלים של העיירה. הם היו אוכלוסייה משכילה מאוד - הן גברים והן נשים – הם שלטו בשפה הפולנית כמו בשפת האם שלהם- היידיש. בסוקולוב הייתה באותם ימים אוכלוסייה חסידית גדולה.
בית הכנסת החדש נבנה ברחוב דלוגה, בשנת 1845. הבניין הזה עדיין קיים כיום, אם כי עכשיו הוא משמש בתור חנות בגדים. אחד הרבנים המפורסמים ביותר בסוקולוב היה יצחק זליג מורגנשטרן (1866–1939).
עם תחילת המאה ה -20, המצב הכלכלי הפך את החיים בסוקולוב לקשים מאוד. היו שביתות רבות שפעלו על ידי עובדים קתולים ויהודים. אנשים רבים עבדו 14–16 שעות ביום בבתי חרושת, על מנת להרוויח כסף שהספיק בקושי להאכיל את משפחותיהם. במפעל הסוכר בסוקולוב, אשר נוהל על ידי אדם קתולי שהמיר דתו מן היהדות, ולכן יהודים נמנעו מלעבוד שם. במהלך תקופה זו, אזרחי סוקולוב רבים, יהודים ופולנים כאחד היגרו לארצות הברית ולמערב אירופה כדי לשפר את סיכוייהם לפרנסה כלכלית.
בין מלחמות העולם
על אף המצב הכלכלי בשנת 1930, היהודים בעיירה היוו כ -60% מתושבי העיירה כולה, הם מנו כ־5000 יהודים. היהודים היו בעיקר חייטים, אופים, סנדלרים, חנוונים, וסוחרי בקר. בין שתי מלחמות העולם, היה תיאטרון יהודי בסוקולוב, שתי ספריות יהודיות וקבוצת ספורט - הפועל. בשנת זו גברה המצוקה כלכלית בד בבד עם הגברת האנטישמיות. בעידודה של הממשלה הלאומית החדשה של פולין תושבי העיר מנעו מהיהודים לעבוד. לעיתים, המשטרה מלובלין נקראה לסוקולוב על מנת להגן על היהודים מפני פעולות האוכלוסייה המקומית אשר הרשויות המקומיות בסוקולוב תמכו בפעולותיהם. החיים היהודיים בסוקולוב השתנו לחלוטין ברגע שמלחמת העולם השנייה החלה.
אישים מרכזיים בתולדות הקהילה > רבנים

הרב יצחק זליג מורגנשטרן (1866-1939), ששמו ידוע בקרב החסידים גם כיום. בנוסף, כיהן כרבה הרביעי של קוצק. בשנת 1924, ביקר הרבי בירושלים, צפת, חברון, טבריה ותל אביב. הוא היה מומחה רפואי, ודיפלומט פוליטי. המפתיע מכל, הוא תמיכתו הציבורית בהתיישבות המחודשת בארץ ישראל. הוא ניהל את הישיבה בסוקולוב, וסטודנטים הגיעו מכל רחבי פולין וממקומות אחרים באירופה על מנת ללמוד בה.
מוסדות מרכזיים בקהילה > מוסדות לימוד

בסוקולוב פודלסקי היו כמה חצרות חסידים. ילדי הקהילה למדו בחדר המסורתי ובתלמוד תורה, בבית הספר "יבנה" של "המזרחי" ובבית הספר היסודי הממלכתי, ובנות למדו בבית הספר של רשת "בית יעקב".
גורל יהודי הקהילה בשואה > הקמת הגטו

בשנת 1939 הנאצים הקימו גטו בסוקולוב, אשר פקד על כל היהודים להתרכז באותו המתחם אשר היה בשני הרחובות אשר סבבו את בית הכנסת המרכזי, ודחסו כ -5,000 בני אדם לתוכו. הגטו נודע בתנאי המחיה הירודים באופן קיצוני - צפיפות רבה, רעב ומחסור, הגבלות בלתי אפשריות, חשיפה להתעללויות, תנאי היגיינה ירודים ועוד. חלק ניכר מיהדות אירופה ניספה עוד בשלב הגטאות. לאלה ששרדו את הגטאות, היה הגטו תחנת מעבר בדרך לגורל קשה יותר במחנות ההשמדה.
בקיץ 1941 הגטו נסגר בבטון ולבנים והיה בלתי ניתן לצאת. מאוחר יותר, 2000 פליטים מלודג' וקליש הוכנסו בכח לגטו זה. רעב ומוות היה לרוב.
גורל יהודי הקהילה בשואה > השמדת הקהילה

שנה לאחר מכן, החלו הגרמנים לגרש יהודים אל יעד בלתי ידוע. בין ה-22 בספטמבר 1942 (יום אחרי יום כיפור) וה-25 בספטמבר 1942, תושבי הגטו נאלצו להתרכז בכיכר העיר. רבים ניסו לברוח אבל נורו על לידי הנאצים או על ידי פולנים אשר שיתפו פעולה עם הנאצים. במהלך אותם ארבעה ימים, 5,800 יהודים הובלו בקרונות בקר אטומים לטרבלינקה, שם נרצחו עם הגעתם.
רוב הקהילה היהודית בסוקולוב הושמדה על ידי הנאצים. היהודים ששרדו יצאו מן העיר לישראל או לארצות הברית. נותרו רק מעטים שזוכרים את העולם היהודי התוסס בעיירת מולדתם, סוקולוב, אשר איננו עוד.
גורל יהודי הקהילה בשואה > השמדת הקהילה > בית הקברות היהודי

בקיץ 1941,הוסרו מצבות בבית הקברות היהודי. חלקם שימשו ליצירת מדרגות ומרפסות בבניין בכיכר השוק של שוובסקי (הם הוסרו משם בשנת 2013) ומדרכות ליד הבניינים שבהם הוצבו הגרמנים.
לאחר המלחמה צמח שם יער אורנים והוקם פארק עירוני. לא נותרה אף אבן אחת שתהיה עדות מוחשית לקיומו של בית הקברות במקום. בשנת 2009, בזכות מאמצי הקהילה היהודית בוורשה, הונחה אבן גרניט באחת מסמטאות הפארק, עליה מונצחת ההיסטוריה של מקום זה ויהודי סוקולוב, בכל שנה ב 22 בספטמבר, יום השנה לחיסול גטו סוקולוב והשמדת יהודי סוקולוב, נאמר עבורם קדיש במקום.
לאחר השואה

לאחר סיום המלחמה חיו בסוקולוב כ98 איש ממוצא יהודי שגרו בעיירה או בסביבה לפני 1939. רובם שהו בבניין אחד. בגלל המצב הכלכלי הקשה, היעדר משאבים כספיים לקיום וחוסר רצונם של פולנים למסור רכוש ליהודים, היהודים מסוקולוב ומהעיירות הסמוכות עזבו את העיר. בנוסף, הם הרגישו שייכות עוד למה ששייך לעולם הישן שנחרב. ברחוב בוז'נצה נותר רק בניין בית המדרש הישן. אבן אחת גדולה נותרה במקום בית הכנסת הגדול מלבד זאת לא נשאר דבר.
הערות שוליים

1 2 3 4  סוקולוב פודלסקי, באתר המכון הבין-לאומי לחקר השואה - יד ושם
↑  Stary cmentarz żydowski w Sokołowie Podlaskim | Wirtualny Sztetl, sztetl.org.pl
↑  היסטוריה | שטעטל וירטואלית, באתר sztetl.org.pl
משפחת הרש הקצב היהודי בסוקולוב פודלסקי
בתמונה למעלה ניתן לראות את בית הכנסת העתיק בעבר ומתחתיה אותו הבניין המשמש כחנות בגדים כיום בעיירה.
תמונת הרב יצחק זליג מורגנשטרן האדמו"ר מסוקולוב-קוצק. נינו של הרבי מקוצק
סלע המנציח את קיומו של בית קברות יהודי ישן במרכז העיירה כיום.
פתן שחור פפואני

פתן שחור פפואני (שם מדעי: Pseudechis papuanus) היא מין של נחש ארסי מהסוג פתן אפעי שבמשפחת הפתניים החי בטבע בגינאה החדשה והאיים הקרובים לה. נחש זה קרוב למינים פתן קולט ופתן שחור כחול-בטן שבעבר השתייכו אליו. הוא תואר למדע ב-1878 בידי החוקרים והמגלים וילהלם פטרס (אנ') וג'אקומו דוריה (אנ').
מאפיינים

מין זה בעל גוף שטוח ועבה בצבע שחור ואפור בצדדים ומלמטה. הראש שלו רחב ודומה לשל קוברה והצוואר יכול להתנפח בצורה מגושמת. אורכו הממוצע 1.2 עד 1.7 מטר ולעיתים מגיע לאורך 2 מטרים.
הנחש מצוי בטבע לאורך גינאה החדשה בפפואה ניו גיני ובמערב גינאה החדשה וכן לאורך האיים סביבם במצר טורס ואף בכמה איים מצפון לאוסטרליה בקווינסלנד - איי סאיבאי (אנ') ואיי בויגו (אנ'). הנחש מצוי ביערות, ביצות וערבות האיים ונמצא בירידה עקב כריתת יערות, הרג בידי מקומיים ופגיעה מהפצת קרפדת הקנים הרעילה שהוא צד. לרוב הוא פעיל בשעות היום ומחפש זוחלים קטנים, יונקים ועופות למאכל.
נחש זה ארסי מאוד ובעל רעלן עצבי חזק המזכיר את הרעלן של נחש מולגה הקרוב. ארס זה יכול לגרום לשיתוק ולסכנה של קריסת ריאות. לרוב הנחש יכיש שוב ושוב את הצועדים בקרבתו. מספר שבטים מאמינים שנחש זה תוקף בכישוף ומעדיפים לקבל עזרה ממכשף מקומי במקום מרפואה בבית חולים, מה שמסכן אותם.
עם זאת כמות התקיפות שלו נמוכה יחסית, בעוד מרביתם נגרמת בידי טאיפן החופים הקטלני.
הערות שוליים

↑  פתן שחור פפואני באתר הרשימה האדומה של IUCN
קייט ולאופולד

| --- | --- |

 בימוי:  ג'יימס מנגולד
 הופק בידי:  קתי קונארד
 תסריט:  סטיבן רוג'רס   ג'יימס מנגולד
 עריכה:  דייוויד ברנר
 שחקנים ראשיים:  מג ראיין   יו ג'קמן   לייב שרייבר   שרלוט איאנה
 מוזיקה:  רולף קנט
 צילום:  סטיוארט דרייבורג
 מדינה:  ארצות הברית 
 חברת הפקה:  מירמקס 
 חברה מפיצה:  סירטי מירמקס
 שיטת הפצה:  וידאו על פי דרישה 
 הקרנת בכורה:  25 בדצמבר 2001
 משך הקרנה:  119 דקות
 שפת הסרט:  אנגלית
 סוגה:  קומדיה רומנטית, סרט קומדיה, סרט מסע בזמן, סרט פנטזיה, סרט מדע בדיוני, מלודרמה 
 הכנסות באתר מוג'ו:   kateandleopold
 אתר רשמי
 דף הסרט ב־IMDb
 
קייט ולאופולד (באנגלית: Kate & Leopold) הוא סרט קולנוע רומנטי משנת 2001.
הסרט בוים על ידי ג'יימס מנגולד וכיכבו בו מג ראיין, לייב שרייבר ויו ג'קמן.
עלילה

במרכז העלילה ניצבת דמותו של לאופולד אלקסיס אלייג'ה ווקר גארת' תומאס מאונטבאטן (Leopold Alexis Elijah Walker Gareth Thomas Mountbatten), דוכס אולבני, (המגולם על ידי יו ג'קמן). לאופולד הוא ממציא ומדען, בין היתר - המציא את המעלית. משפחתו של לאופולד מתנגדת לשגיונותיו, מנשלת אותו מהירושה, ושולחת אותו מהממלכה המאוחדת לארצות הברית בשנת 1876.
בעיר ניו יורק פוגש לאופולד את סטיוארט בסר, פיזיקאי חובב, בעת האזנתם לנאום של ג'ון אוגוסט רובלינג - מתכנן גשר ברוקלין. לאופולד רואה את בסר עומד להתאבד ומנסה להצילו. בפועל בסר נסע בזמן באמצעות פורטל, ובעוברו לקח עמו את לאופולד.
לאופולד מתעורר בניו יורק, בראשית המאה ה-21. כתוצאה מקפיצת זמן זו שונתה ההיסטוריה, וכל המעליות מפסיקות לפעול. סטיוארט מסביר לו שהוא גילה מתי מתרחשים פורטלים המעברים מסע בזמן, ומבקש מלאופולד להישאר בדירתו במהלך השבוע, עד שיפתח הפורטל הבא.
סטיוארט יוצא עם כלבו לטיול, ובצאתו מדירתו נופל לבור מעלית שהתקלקלה ומאושפז בבית חולים למשוגעים לאחר שבבית החולים שמעו את דבריו על מסע בזמן וחושבים כי הוא חולה נפש.
לאופולד פוגש את קייט מקי (המגולמת על ידי מג ראיין), חברתו לשעבר של סטיוארט המגיעה לדירה. קייט שולחת אותו אל מחוץ לדירה ודורשת שיוציא את הכלב לטיול, ולאופולד נדהם שהוא רואה את גשר ברוקלין ניצב לאחר מאה שנים. לאופולד פוגש את צ'ארלי, אחיה של קייט, החושב שהוא שחקן.
קייט שוכרת את לאופולד לסייע לה בעבודתה בתחום הפרסום, והוא הורס לה פגישה רומנטית עם המעביד שלה, דבר המכעיס את קייט. התנצלותו של לאופולד ודבריו גורמים לה להתאהב בו.
כאשר קייט מקודמת בעבודתה, לאחר הצלחת הפרסומת שלה, היא צריכה לבחור בין הקריירה שלה, לבין חזרה בזמן אל המאה ה-19 עם לאופולד. לבסוף קייט בוחרת לחזור בזמן, דבר המסביר תמונה בה היא מופיעה עם לאופולד בשנת 1876.
פרסים ומועמדויות

הסרט זכה בשנת 2001 בפרס גלובוס הזהב עבור שיר הנושא הטוב ביותר - השיר "Until" נכתב ובוצע על ידי הזמר סטינג. השחקן יו ג'קמן היה מועמד בשנה זו לפרס גלובוס הזהב עבור השחקן הטוב ביותר בסרט מסוג מחזמר או קומדיה.
הסרט היה מועמד לפרס האוסקר עבור שיר הנושא הטוב ביותר לשנת 2002.
קאבום

| --- | --- |

כרזת הסרט
 בימוי:  גרג אראקי 
 הופק בידי:  גרג אראקי, אנדריאה ספרלינג 
 תסריט:  גרג אראקי 
 עריכה:  גרג אראקי 
 שחקנים ראשיים:  תומאס דקר   ג'ונו טמפל   האלי בנט   כריס זילקה   רוקסן מסקוידה
 מוזיקה:  Ulrich Schnauss 
 מדינה:  צרפת, ארצות הברית 
 חברת הפקה:  Wild Bunch 
 חברה מפיצה:  IFC Films
 שיטת הפצה:  הורדה דיגיטלית, וידאו על פי דרישה 
 הקרנת בכורה:  15 במאי 2010
 משך הקרנה:  86 דק' 
 שפת הסרט:  אנגלית 
 סוגה:  סרט מדע בדיוני, סרט קומדיה, סרט להט"בי, סרט בלשי, מדע בדיוני קומי, סרט פנטזיה 
 תקציב:  539,957 דולר
 הכנסות באתר מוג'ו:   kaboom
 פרסים:  קוויר פאלם 
 אתר רשמי
 דף הסרט ב־IMDb
 
קאבום הוא סרט נעורים אמריקאי אלטרנטיבי מסוג מדע בדיוני משנת 2010 שנכתב ובוים על ידי גרג אראקי. עלילתו סובבת סביב מערכות היחסים המיניות של קבוצת תלמידי מכללה והחקירה שלהם של כת סודית ומשונה.
עלילה

סמית' הוא סטודנט בן 18 עם תיאבון מיני רב שלא מגדיר את נטייתו המינית. הוא לומד במכללה יחד עם חברתו הטובה סטֶלה, ולאחרונה הוא חולם חלומות משונים. הוא דלוק על ת'ור, שותפו הסטרייט לחדר. סמית' וסטלה יוצאים למסיבה שם סטלה מבלה עם לורלאי, אותה סמית' מזהה מחלומותיו. סמית' מבחין בבחור והם מחליפים ביניהם מבטים, אך דעתו מוסחת כשבחורה אדומת שיער, שהופיעה גם היא בחלומותיו של סמית', מקיאה על נעליו. כשסמית' מנקה את נעליו בשירותים הוא פוגש שם בלונדון, סטודנטית נוספת שמתחילה איתו, והם הולכים לביתה שם הם מקיימים יחסי מין.
סמית' מבקר בחוף נודיסטים שם הוא פוגש גבר בשם האנטר, הם שוכבים, וסמית' מאוכזב לגלות שהאנטר נשוי. סטלה מגלה שלורלאי היא מכשפה. היא מנסה להפרד ממנה אך לוראלי לא מוכנה לקבל זאת והיא משתלטת על גופו של סמית' על מנת להפחיד את סטלה. מאוחר יותר לוראלי מנסה לחנוק את סטלה כשהיא בשירותים, אך כשסטלה משפריצה עליה מים לורלאי נשרפת ונעלמת.
סמית' פוגש באנשים במסכות של חיות הרודפים אחרי הנערה אדומת השיער והורגים אותה. הוא לא יודע אם חלם זאת, עד שהוא קורא בעיתון שנמצאה גופה של נערה בפח באזור המכללה. מאוחר יותר הוא פוגש באחותה התאומה, המספרת לו שהיא נחטפה לפני שנים רבות על ידי האנשים במסכות בחיות. הוא פוגש גם בבחור אותו ראה במסיבה המציג עצמו בשם אוליבר, ומזמין את סמית' לצאת עמו.
לבסוף האנשים במסכות החיות לוכדים את סמית', לונדון, ואמו של סמית'. הם קושרים אותם ומכניסים אותם לרכב כדי להפגיש ביניהם לבין ראש הכת הסודית שהם חברים בה וסמית' מגלה כי ראש הכת הוא אביו.
סטלה, אוליבר וסטודנט מסטול המכנה עצמו "המשיח" מתאחדים ונוסעים אחריהם. אוליבר מספר לסטלה שגם לו יש כוחות כמו של לוראלי, ושהוא חיפש את סמית' על מנת להגן עליו. מסתבר שהאנשים במסכות החיות הם למעשה+ת'ור, האנטר וחברו של ת'ור, רקס, והם מתכוונים לקחת את סמית' ולונדון למקלט גרעיני תת-קרקעי, כיוון שראש הכת מתכנן להשמיד את העולם בעזרת פצצות גרעיניות, על מנת להקים עולם חדש, בו יחיו רק חברי הכת, כשסמית' יהיה מנהיגם.
הסרט מסתיים כשהמשיח מתנגש ברכב של חברי הכת בניסיון לעצור אותם, ושני הרכבים נופלים מגשר, ואביו של סמית' לוחץ על כפתור והעולם כולו מתפוצץ.
פרסים

הקרנת הבכורה של הסרט התרחשה בפסטיבל קאן, שם זכה הסרט בפרס ה"Queer Palm" הראשון אי פעם.
שחקנים

תומאס דקר - סמית'
ג'ונו טמפל - לונדון
האלי בנט - סטלה
כריס זילקה - ת'ור
קלי לינץ' - ניקול
רוקסן מסקוידה - לורלאי
פרשת קרטל "אהליך יעקב"

פרשת קרטל "אהליך יעקב" (ידוע גם בשם: "קרטל צנרת החשמל") היא פרשה של עבירות פליליות בתחום ההגבלים העסקיים של מספר חברות בתחום הצנרת בישראל בשנת 1994.
לאחר ירידה במחירי צנרת פוליאתילן להולכת קווי חשמל בשנת 1993, ביצעו מספר חברות בישראל הסדרים כובלים שכללו תיאום מחירים וסיכומים שונים שמנעו את התחרות ביניהם וגרמו לעליית מחירי הצנרת. רשות התחרות חקרה את הפרשה והעמידה את החברות והמנכ"לים שלהם לדין פלילי, במסגרתו הורשעו ונגזרו עליהם עבודות שירות וקנסות.
רקע משפטי

על פי חוק ההגבלים העסקיים, אסור להיות צד להסדר כובל. הסדר כובל מוגדר בחוק כך:
הסדר הנעשה בין בני אדם המנהלים עסקים, לפיו אחד הצדדים לפחות מגביל עצמו באופן העלול למנוע או להפחית את התחרות בעסקים בינו לבין הצדדים האחרים להסדר, או חלק מהם, או בינו לבין אדם שאינו צד להסדר
מי שעובר על האיסור צפוי לעונש במסגרת הדין הפלילי, לקנס מנהלי של רשות התחרות, וכן לתביעה אזרחית נזיקית.
העובדות

בשנים 1993 ו-1994 חלה ירידה משמעותית במחירי צנרת הפוליאתילן להולכת קווי חשמל בישראל.
בעקבות ירידת המחירים, יזם איש העסקים יעקב הרץ את הקמתה של חברת שיווק משותפת ליצרני הצנרת, בשם "אהליך יעקב". רוב היצרנים נענו ליוזמה זו. ביולי 1994 החברה הוציאה מחירון חדש, שלמעשה תיאם את המחירים של הצנרת בשוק. בעקבות הוצאת המחירון עלה המחיר בשוק בשיעור של עד 120%. חברת "מפלס" לא הסכימה לשווק את תוצרתה דרך חברת "אהליך יעקב", אך הסכימה להשוות את מחיריה למחירון החדש.
במקביל, נכרת הסכם בין הרץ לבין אבי סממה, מנכ"ל חברת "סמי פלסט", לפיו חברת "סמי פלסט" תמכור את כל תוצרתה לחברת "אהליך יעקב" במחיר הנקוב במחירון, שהיה גבוה משמעותית ממחיר השוק. באופן עקרוני נקבע בהסכם ש"סמי פלסט" תוכל למכור את תוצרתה גם לאחרים אם יוצע לה סכום הגבוה ב-54% מהסכום במחירון, אך לא הייתה היתכנות מעשית להצעה שכזו, ובפועל מכרה "סמי פלסט" את מלוא התוצר שלה ל"אהליך יעקב".